In nomine Domini nostri, Jesu Christi. Ego Odo, Dei gratia sancte Romane ecclesiae diaconus cardinalis et apostolicae Sedis legatus, et ego Henricus Trecensis episcopus scire volumus et presentes et futuros quod Guiardus de Clariaco et uxor ejus Laura concesserunt et laudaverunt ecclesiae Beatae Marie Pontiniacensi elemosinam quam ei contulerat Herbertus Crassus, sive de casamentis, sive de propriis possessionibus suis, sicut Pontimacenses tenuerant et possiderant usque ad illum diem quo hec facta fuit concessio atque laudatio. Laudaverunt hoc etiam filiae ipsorum, Lora et Aalid. Quod ut ratum illibatumque pertineat, sigillorum nostrorum attestatione munivimus et confirmavimus. Testes sunt hujus rei: Guerricus, Falco, magister Gerardus, Trecenses archidiaconi; Petrus, abbas Sancti Petri de Cella; Witerus, abbas Sancti Lupi; Jacobus, abbas Sancti Martini; Gauterius cantor, Bernardus, Beati Petri Trecensis canonici; Bonellus, Clarinus, Garnerius, Sancti Petri de Cella servientes. Actum anno ab Incarnatione Domini millesimo Cº LXº primo.